Nicolae Sfetcu 


Controversa dintre 
Isaac Newton 
și Robert Hooke 
despre prioritatea 
în legea gravitaţiei 


Colecţia ESEURI 


MultiMedia Publishing 


Controversa dintre Isaac Newton şi Robert Hooke despre prioritatea în legea 


gravitaţiei 


Nicolae Sfetcu 


29.11.2017 


Sfetcu, Nicolae, Controversa dintre Isaac Newton şi Robert Hooke despre prioritatea în legea 

gravitației", SetThings (29 noiembrie 2017), MultiMedia Publishing (ed.), DOI: 

10.13140/RG.2.2.22061.38888, ISBN: 978-606-033-172-8, URL = 

https://Awww.telework.ro/ro/e-books/controversa-dintre-isaac-newton-si-robert-hooke-despre- 
rioritatea-legea-gravitatiei/ 


(2) (=) Această carte este publicată sub licenţă Creative Commons Attribution-NoDerivatives 
4.0 International. Pentru a vedea o copie a acestei licenţe, vizitaţi 
BY  ND http://creativecommons.org/licenses/by-nd/4.0/. 











Nicolae Sfetcu: Controversa Isaac Newton - Robert Hooke în legea gravitaţiei 


Abstract 


Una din cele mai disputate controverse privind prioritatea unor descoperiri științifice este 
cea privind legea gravitaţiei universale, între Isaac Newton şi Robert Hooke. În acest eseu extind 
o lucrare mai veche pe aceeași temă, "Isaac Newton vs. Robert Hooke în legea gravitaţiei 
universale”. Hooke l-a acuzat pe Newton de plagiat, preluându-i ideile exprimate în lucrările 
anterioare. În această lucrare încerc să arăt, pe baza unor analize anterioare, că ambii oameni de 
ştiinţă au greșit: Robert Hooke pentru că teoria sa nu era în fond decât idei care nu s-ar fi 
materializat niciodată fără suportul matematic al lui Isaac Newton; iar acesta din urmă a greşit 
nerecunoscând niciun merit al lui Hooke în elaborarea teoriei gravitaţiei. Mai mult, după moartea 
lui Hooke și preluarea prezidenţiei Societăţii Regale, Newton a înlăturat orice urmă din instituţie 
a fostului președinte, Robert Hooke. De asemenea, La negarea contribuţiei lui Hooke a contribuit 
şi statutul său social "inferior”, fiind poreclit de contemporani "mecanicul”, spre deosebire de Sir 
Isaac Newton cel nobil. Pentru aceasta detaliez acuzaţiile și argumentele fiecăreia dintre părți, şi 
cum a fost percepută această dispută de către contemporanii celor doi. Finalizez lucrarea cu 


concluziile desprinse din cuprins. 


Cuvinte cheie: Isaac Newton, Robert Hooke, legea gravitației, prioritate, plagiat 

Introducere 


Încă din antichitate, Aristotel a reprezentat Universul sub forma unor sfere concentrice 
transparente, cu Pământul în centru, apoi, spre exterior, sferele Lunii, planetelor, şi stelele fixe. 
Dar nu a încercat să dea nicio explicație puterii care oferea stabilitate acestui sistem cosmic. A 
afirmat doar că există undeva, ceva, o energie primă, interpretat ulterior ca o credință într-un 
Dumnezeu creativ. Aristotel considera că sferele au fiecare un număr egal de zei pentru care au 
grijă de ele. Apoi Copernic sistemul cosmologic geocentric cu un sistem heliocentric, iar Kepler 
a sistematizat matematic legile mișcării planetelor în jurul Soarelui. Dar niciunul din cei doi nu a 
scos un cuvânt referitor la forţa care ţine în echilibru acest sistem uriaș. Descartes a încercat să 
răspundă la aceste întrebări într-un mod mecanicist, prin forța de impact şi existenţa unei substanţe 
invizibile - vortexul cartezian. 

În a doua jumătate a secolului al XVII-lea se evidenţiază o pleiadă de gânditori ai 
Revoluţiei Ştiinţifice, precum Robert Boyle, Christiaan Huygens, Robert Hooke, Isaac Newton, 
Gottfried Wilhelm Leibniz, etc. În această perioadă au apărut numeroase controverse referitor la 
proprietatea intelectuală şi disputele despre prioritatea ştiinţifică a unor descoperiri. (Guicciardini, 
2005) 

Teoria modernă a gravitației a început cu lucrările lui Galileo Galilei, cu faimoasele sale 
experimente a bilelor aruncate din turnul din Pisa şi lăsate să se rostogolească pe un plan înclinat. 
A constatat astfel că gravitația este aceeaşi pentru toate obiectele, diferențele apărând doar datorită 
rezistenţelor diferite la aer pe parcursul căderii. (Bongaarts, 2014) 

Pe baza experimentelor lui Galilei, Newton dezvoltă teoria gravitaţiei pe care o prezintă în 
prima carte Principia din 1686. Imediat după apariția cărții, Robert Hooke l-a acuzat pe Newton 
de plagiat, susținând că acesta și-a însutit necuvenit "noţiunea" lui de "regula diminuării gravității 


direct reciprocă cu pătratele distanțelor de la centru". Dar, conform lui Edmond Halley, Hooke a 

fost de acord că "demonstrarea curbelor generate de aceasta" aparţine în întregime lui Newton. 
(Nauenberg M. , 2005) 

În felul acesta, a apărut întrebarea în ce măsură Isaac Newton s-a ”inspirat” din lucrările 
anterioare ale lui Robert Hooke, şi cui trebuie să i se atribuie prioritatea asupra legii gravitaţiei 
universale. Unii istorici ai științei evidențiază geniul matematic al lui Newton fără de care legea 
gravitației nu ar fi fost niciodată finalizată, pe când alţii au remarcat contribuţia "mecanicului de 
geniu" (Hooke) căruia 1-a fost refuzat locul cuvenit în Westminster Abbey de un tiran puritan 


(Newton). 


O dezbatere îndelung discutată de atunci până în zilele noastre. 


Contribuţia lui Robert Hooke la legea gravitaţiei universale 
Robert Hooke și-a publicat ideile despre gravitație în cartea "Sistemul lumii" în 1660, citind 
apoi în faţa Societății Regale, în 1666, o lucrare "Despre gravitație", "referitor la inflexiunea unei 
mişcări directe într-o curbă de către principiu atractiv de schimbare," dezvoltând-o în o altă lucrare 
din 1674 (An Attempt to Prove the Motion of the Earth from Observations, n.d.). El a anunţat că 
intenționează să "explice un sistem al lumii care diferă în multe detalii de oricare altul cunoscut 

încă". (Purrington, 2009) Astfel, a prezentat în mod clar atracțiile reciproce dintre Soare și planete, 
invers proporționale cu distanța dintre corpuri (NB: proporționalitate liniară, nu cu pătratul 
distanțelor), împreună cu un principiu al inerției liniare. 

Dar expunerea lui Hooke nu era universală, şi nu a oferit demonstraţii matematice. Hooke 
însuşi a declarat în 1674: "Acum, ceea ce sunt aceste mai multe grade [de atracție], nu am verificat 
încă experimental"..."Doar acest lucru îmi amintesc în prezent", "având eu însumi multe alte 


lucruri de făcut pe care le-aş completa mai întâi şi, prin urmare, nu pot participa atât de bine la ea" 


(la "a cerceta această investigație”). (An Attempt to Prove the Motion of the Earth from 

Observations, n.d.) Pe 6 ianuarie 1679]80 ! scriindu-i lui Newton, Hooke şi-a exprimat 
"presupunerea ... că atracția este întotdeauna într-o proporție dublă față de distanţa de la centrul 
reciproc şi, prin urmare, viteza va fi într-o proporţie subduplicată faţă de atracţie şi în consecință, 
aşa cum presupune Kepler, reciproc cu distanţa". (Newton, Correspondence of Isaac Newton, Vol 
2 (1676-1687), 1960) (Inferenţa vitezei era incorectă. (Wilson, 1989)) Hooke a mai menţionat în 
această corespondență, pe 24 noiembrie 1679, o abordare a "compunerii mișcărilor cerești ale 
planetelor cu o mișcare tangentă de atracție spre corpul central". (Newton, Correspondence of Isaac 


Newton, Vol 2 (1676-1687), 1960) 


Contribuţia lui Isaac Newton la legea gravitaţiei universale 

În 1687, Isaac Newton a publicat Principia, în care demonstrează că forța de atracţie dintre 
două corpuri este proporțională cu produsul maselor şi invers proporțională cu distanţa dintre ele, 
respectiv legea gravitației universale: "am dedus că forțele care ţin planetele în orbitele lor trebuie 
să fie reciproce cu pătratele distanțelor lor față de centrele pe care se învârt: și astfel am comparat 
forța necesară pentru a păstra Luna pe orbita ei cu forța de gravitație de la suprafața Pământului: 
şi am găsit răspunsul destul de aproape." (Chandrasekhar, 2003) : 

F = G-mum>/r? 
unde / este forța, m; şi m> sunt masele obiectelor care interacționează, r este distanţa dintre 


centrele maselor și G este constanta gravitațională. 


Acuzaţia lui Robert Hooke privind prioritatea sa asupra legii gravitaţiei universale 


Intr-un memoriu intitulat "O situaţie adevărată a cazului şi controversa dintre Sr Isaak 


Newton şi Dr. Robert. Hooke ca prioritate a acelei ipoteze nobile de mișcare a planetelor în jurul 





! Calendar (New Style) Act 1750 

Soarelui ca și centrele lor " (Gunther), nepublicat în timpul vieţii, Hooke și-a descris teoria 
gravitației. Pentru a-şi susține "prioritatea", Hooke citează prelegerile sale despre mișcările 
planetare din 23 mai 1666, O încercare de a dovedi mișcarea Pământului prin observaţii publicată 
în 1674, şi corespondenţa din 1679 cu Isaac Newton (Newton, Correspondence of Isaac Newton, 
Vol 2 (1676-1687), 1960). Edmond Halley l-a rugat să producă o demonstrație diferită de a lui 
Newton. (Newton, Correspondence of Isaac Newton, Vol 2 (1676-1687), 1960) Din figura 1 se 
poate observa că construcția geometrică a lui Hooke este practic aceeaşi cu cea descrisă de Newton 


(vezi figura 2) (Newton, Mathematical Principles). 

(Figura 1: Diagrama parțială a lui Hooke din sept. 1683 pentru o aproximare discretă la o orbită 


i 
i 


eliptică.) 

(Figura 2: Diagrama din De Motu asociată cu dovada lui Newton care arată construcția unei 
orbite discrete.) 

În memoriul său, Hooke povesteşte că deja în 1666 el a sugerat că mișcarea planetelor în 
jurul soarelui poate fi înţeleasă prin "inflexiunea unei mişcării directe [mișcare inerțială] într-o 
curbă printr-un principiu atrăgător," atracţia gravitaţională a soarelui. (Hooke) În monografia sa 
din 1674 Hooke a enunțat "presupunerea" legii gravitație universale astfel: 

"toate corpurile celeste au o atracție sau o putere gravitantă faţă de centrele lor, prin care atrag nu 


numai propriile lor părți şi le împiedică să zboare de la ele, așa cum am observat că 
Pământul face, dar și atrage alte corpuri celeste care se află în sfera activității lor.” (Hooke), 


presupunând că 


»... nu numai Soarele și Luna au o influență asupra corpului şi a mișcării Pământului şi Pământul 
asupra lor, dar că Mercur, de asemenea Venus, Marte, Saturn şi Jupiter, prin puterile lor 
atractive, au o influenţă considerabilă asupra mişcării sale ca în același mod cum puterea 


ȘI 

atrăgătoare a Pământului are o influență considerabilă asupra fiecărei mișcări.” (Hooke) 
[15]2 


Apărarea lui Newton 

Newton a negat că Hooke trebuia să fie creditat ca autor al ideii. Printre motive, Newton a 
reamintit că ideea a fost discutată cu Sir Christopher Wren înaintea scrisorii lui Hooke din 1679. 
(Newton, Correspondence of Isaac Newton, Vol 2 (1676-1687), 1960) 

Newton a afirmat că chiar dacă ar fi auzit dinainte despre proporţia inversă a lui Hooke, el 
ar avea în continuare anumite drepturi în ceea ce priveşte demonstrațiile sale cu acuratețe. Hooke, 
fără dovezi în favoarea presupunerii, putea doar să ghicească faptul că legea pătratelor inverse este 
aproximativ valabilă la distanţe mari de centru. (Newton, Correspondence of Isaac Newton, Vol 2 
(1676-1687), 1960) 

În plus, manuscrisele scrise de Newton în anii 1660 arată că însuşi Newton, până în 1669, 
a ajuns la dovezi despre relaţia invers-pătrată cu distanţa de la centru. (Whiteside, 1991) 

Pe de altă parte, Newton a recunoscut, în Principia, contribuția lui Hooke alături de alți 
oameni de știință: "totuşi nu mă gândesc la el că m-ar fi luminat în acea problemă, ci numai pentru 
devierea pe care mi-a dat-o de la celelalte studii pentru a mă gândi la aceste lucruri și pentru 
dogmatismul său în scris că ar fi găsit mişcarea eliptică, ceea ce m-a făcut să o încerc ... „, (Newton, 


Correspondence of Isaac Newton, Vol 2 (1676-1687), 1960) 


Controversa în opinia altor oameni de știință contemporani 


O prezentare a monografiei lui Hooke din 1674 care introducea ideea gravitației universale 


a apărut în Philosophical Transactions din 1674, (Newton, Mathematical Principles) şi ulterior 


2 Această carte este intitulată The System of the World, care sunt aceleași cuvinte pe care Hooke 
le-a folosit pentru a-şi introduce teoria gravitației universale în tractul său din 1674, An Attempt to prove 
the Motion of the Earth by Observations. 


Nicolae Sfetcu: Controversa Isaac Newton - Robert Hooke în legea gravitaţiei 


mai multe scrisori care conţineau observaţii, inclusiv una de Huygens. Dar, evident, după 
publicarea Principiei în 1687, prioritatea lui Hooke în propunerea gravitaţiei universale a fost 
uitată. 

După ce a auzit despre solicitarea lui Hooke de a i se recunoaște prioritatea, Newton a 
eliminat numeroasele referiri la Hooke din Principia. Într-o scrisoare către Halley, Newton afirma: 
”... el [Hooke] nu ştia cum să procedeze. Acum nu este aşa foarte bine? Matematicienii care află, 

stabilesc şi fac toată treaba trebuie să se mulțumească cu a fi niște simpli calculatori și alții 

care nu fac altceva decât să pretindă că înţeleg toate lucrurile trebuie să îndepărteze toată 


invenţia, precum și pe cei care urmau să o urmeze el ca şi pe cei care au mers înainte.” 
(Newton, Correspondence of Isaac Newton, Vol 2 (1676-1687), 1960) 


Potrivit lui David Gregory, care l-a vizitat pe Newton la Cambridge în 1694, "am văzut un 
manuscris [scris] înainte de 1669 ... în care sunt stabilite toate fundamentele filozofiei sale: 
gravitația Lunii la Pământ şi a planetelor la Soare. Şi, de fapt, toate acestea chiar și atunci sunt 
supuse calculului ...." (Herivel) Acest manuscris arată că Newton mersese mai departe decât 
Hooke, redescoperind relația matematică care fusese descoperită mai devreme de Huygens, dar 
care nu a fost publicată până în 1673. În corespondenţa sa din 1686 cu Halley, în care a respins 
acuzațiile că ar fi învăţat despre dependența pătratelor inverse de la Hooke, Newton a remarcat că 
"domnul Hook, fără să ştie ce am găsit din scrisorile sale, nu poate şti mai mult decât că proporția 
era duplicată quam proxime [aproximativ] la distanţe mari de la centru, și doar a ghicit-o pentru a 
fi atât de precis, şi a ghicit greșit extinzând acea proporție până la chiar centrul ...” (Newton, 
Correspondence of Isaac Newton, Vol 2 (1676-1687), 1960) 

Newton a folosit în mod repetat cuvântul "ghici" pentru a indica faptul că Hooke nu a 
furnizat nicio dovadă matematică pentru presupunerea sa că "atracţia este întotdeauna în proporţie 
dublă faţă de distanţă față de centrul reciproc", aşa cum Hooke îi scrisese. (002) Într-o scrisoare 


către Halley, Newton a subliniat că în acest sens 

"Teoria am expus-o clar înaintea d-lui Hook. Pentru că, aproximativ un an după [1673], în 
încercarea sa de a dovedi mișcarea Pământului, a declarat în mod expres că gradele prin 
care gravitația a scăzut nu s-a verificat experimental, adică el nu ştia cum să o obțină din 
fenomene, şi, prin urmare, el acolo recomandă să o continue alţii.” (Newton, 
Correspondence of Isaac Newton, Vol 2 (1676-1687), 1960) 


Ce spun susținătorii lui Isaac Newton 


Oamenii de știință din secolul al şaptesprezecelea au respins în mod rezonabil revendicarea 
lui Hooke, dar istoricii ştiinţei nu au uitat această controversă, continuând dezbaterea şi în prezent. 
Judecata pe care Lohne o citează cu aprobarea lui Vavilov afirmă că în secolul al XVII-lea, numai 
Newton ar fi putut scrie Principia; cu toate acestea, Hooke a schiţat primul programul său, (Lohne, 
1960) dar Hooke a primit mai mult decât i se cuvenea. (Westfall, 1967) Datorită lipsei de 
demonstraţii, istoricii au fost predispuşi să-i interpreteze cuvintele în lumina demonstrațiilor lui 
Newton. (Koyre, 1851) 

Hooke a fost atacat pe teme care făceau parte din ideologia Societăţii Regale și care au fost 


apărate de oameni ca Boyle, Joseph Glanvill şi Thomas Sprat. 


Ce spun susținătorii lui Robert Hooke 
Prietenul lui Hooke, ziaristul John Aubrey, a pledat pentru cazul lui Hooke, scriind în 
disperare anticarului Anthony ă Wood, care atunci își compunea teoria sa Athenae Oxonies. Mai 
multe lucrări actuale ale lui P. E. B. Jourdain, A. Koyre, ]. Lohne, F. F. Centore, R. S. Westfall, 
H. Erlichson, O. Gal, J. Bennett şi alţii, evidențiază contribuțiile importante ale lui Hooke la 
gravitație şi teoria planetară. 
Hooke, considerat "mecanic de geniu”, mai degrabă decât un om de știință", (Gal, Meanest 


Foundations) a fost de multe ori în dezavantaj social față de Newton, nobilul teoretician (Vickers), 

sau Huygens. Statutul social inferior al lui Hooke nu i-a permis să se identifice cu "domnii liberi 
şi neîngrădiţi”, cum ar fi, de exemplu, Boyle *. 

Matematicianul și filosoful Newton părea multor colegi ceea ce Glanvill a numit un 
"dogmatician" care "trădează o sărăcie şi o îngustare a spiritului" şi, fiind "prea încrezător în 
opinii", arătând "maniere rele și nemurire". 

Datorită lucrărilor lui Pugliese și a interpretările oferite de Michael Nauenberg, Hooke a 
fost reevaluat în prezent ca un bun matematician. (Pugliese) (Nauenberg M. , Seminarul 
contribuţiei lui Robert Hooke la dinamica orbitală) 

Hooke poate fi înțeles, după cum a arătat Gal, numai prin plasarea lucrării sale asupra 
teoriei planetare în contextul larg al intereselor sale multiple. (Bennett) 

În Biografie universală a lui Michaud, care cuprinde aproximativ o sută de volume, 
articolul "Newton" pare a fi o traducere din Biographia Britannica la care se referă. Aceasta 
conține reprezentarea universului în conformitate cu legea gravitaţiei, literal şi in extenso, în 
conformitate cu O încercare de a demonstra mişcarea pământului din observaţii a lui Robert 
Hooke, Londra, 1674. Articolul afirmă în continuare că punctul principal, şi anume că gravitația 
se extinde asupra tuturor corpurilor celeste, a fost deja exprimată în Theoria motus planetarum e 
causis physicis deduct a a lui Borelli, Florenţa, 1666. 

Schopenhauer recunoaşte contribuţia lui Hooke concepția fundamentală a gravitației şi lăsă 
lui Newton doar verificarea prin calcule. Potrivit acestui punct de vedere, Hooke a evoluat la fel 
de rău ca și Columb: continentul se numește "America", iar gravitația se numește "teoria lui 


Newton" (Schopenhauer, 2013) 





3 Cuvintele lui Thomas Sprat citate în "Introducerea" lui Michael Hunter şi Simon Schaffer la 
Robert Hooke, New Studies, 13 

Concluzii 

Întrebarea rămâne, în ce măsură s-a inspirat Newton din corespondenţa lui cu Hooke din 
1679. Jurnalul lui Newton, publicat în cartea "Waste", arată că prin 1664 el analiza deja mișcarea 
circulară uniformă prin acţiunea unei secvențe de impulsuri pe un corp în mişcare îndreptate către 
centrul orbitei circulare (Herivel). Dacă luăm în considerare acest aspect, Newton nu învățase 
abordarea mișcării orbitale de la Hooke *. Dar în scrisoarea lui către Hooke din 28 noiembrie, 
Newton a susținut că nu ştia că Hooke avea viziuni similare asupra mișcării orbitale, deși citise 
monografia lui Hooke din 1674. Dar fără ideile lui Hooke exprimate în 1679, este foarte probabil 
că Newton nu s-ar fi focalizat pe gravitație. 

De asemenea, rămâne deschisă controversa dacă menţiunea lui Hooke din 1679 a 
"compunerii mişcărilor" l-a ajutat pe Newton. Oricum, mai mulți autori au afirmat că Newton a 
preluat multe idei de la Hooke $. Din păcate majoritatea documentelor personale ale lui Hooke sunt 
distruse sau dispărute. 

Mulţi istorici ai controversei dintre Hooke şi Newton referitor la prioritatea legii gravitației 
au fost de acord cu invectivele lui Newton adresate lui Hooke. Dar recunosc în acelaşi timp că 
Hooke a avut o înţelegere calitativă a gravitaţiei ca o cauză a mişcărilor planetare, chiar dacă 
Newton a fost capabil să construiască o structură matematică cantitativă bazată pe ipoteza lui 
Hooke. Practic, este vorba de o evoluţie în elaborarea legii gravitației universale, de la "simpla 


intuiție" a lui Hooke la sinteza lui Newton. 


+ Westfall, Never at Rest, 383. 

> Fragmente din discuţie se găsesc de exempOlu în următoarele lucrări: N Guicciardini, 
"Reconsidering the Hooke-Newton debate on Gravitation: Recent Results", in Early Science and Medicine, 
10 (2005), 511-517; Ofer Gal, "The Invention of Celestial Mechanics", in Early Science and Medicine, 10 
(2005), 529-534; M Nauenberg, "Hooke's and Newton's Contributions to the Early Development of Orbital 
mechanics and Universal Gravitation", in Early Science and Medicine, 10 (2005), 518-528. 

Matematicianul francez din secolul XVIII, Alexis-Claude Clairaut, a rezumat sugestiv 
această controversă: "Exemplele lui Hooke servesc pentru a arăta ce distanță există între un adevăr 
care este văzut şi un adevăr care este demonstrat." (Nauenberg M. , Seminarul contribuției lui 


Robert Hooke la dinamica orbitală). 

